|  |  |
| --- | --- |
|  | PRITARTA |
|  | Lopšelio-darželio tarybos |
|  | 2019-02-08 posėdžio |
|  | protokoliniu nutarimu |
|  | (protokolas Nr. V1-1) |
|  | PATVIRTINTA |
|  | Ukmergės vaikų lopšelio-darželio „Saulutė“ |
|  | direktoriaus 2019 m. rugpjūčio 26 d. |
|  | įsakymu Nr. V-48 |

**UKMERGĖS VAIKŲ LOPŠELIO-DARŽELIO „SAULUTĖ“**

**MENINIO (MUZIKINIO) UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ IR PAREIGYBĖS PASKIRTIS**

1. Meninio ugdymo mokytojas yra Ukmergės vaikų lopšelio-darželio ,,Saulutė“ darbuotojas (toliau lopšelio-darželio), dirbantis pagal darbo sutartį.
2. Meninio ugdymo mokytoją į darbą atrankos būdu (pokalbis) priima ir atleidžia įstaigos vadovas.
3. Pareigybės lygis – A2, pareigybė priskirta specialistų grupei.
4. Pareigybės paskirtis – organizuoti muzikinį ugdymą įvairių poreikių ir amžiaus tarpsnių vaikams, taikyti tradicines ir naujas muzikinio ugdymo metodikas.
5. Meninio ugdymo mokytojas yra tiesiogiai pavaldus lopšelio-darželio direktoriaus pavaduotojui ugdymui ir atskaitingas lopšelio-darželio direktoriui.

# II SKYRIUS

#  SPECIALIEJI KVALIFIKACINIAI REIKALAVIMAI ŠIAS PAREIGAS EINANČIAM DARBUOTOJUI

1. Darbuotojas, einantis šias pareigas, turi atitikti šiuos specialiuosius reikalavimus:
	1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
	2. žinoti Lietuvos Respublikos įstatymus, Lietuvos Respublikos Vyriausybės nutarimus, Lietuvos Respublikos švietimo ir mokslo ministerijos teisės aktus ir kitus ikimokyklinio amžiaus vaikų, turinčių specialiųjų ugdymosi poreikių, ugdymą reglamentuojančius dokumentus ir gebėti juos taikyti praktiškai;
	3. išmanyti ikimokyklinio, priešmokyklinio ir pritaikytų ikimokyklinio ir priešmokyklinio ugdymo programų rengimo principus;
	4. išmanyti specialiosios pedagoginės pagalbos teikimo metodus ir gebėti juos taikyti padedant vaikams, turintiems specialiųjų ugdymosi poreikių įsisavinti ugdomąją medžiagą ir lavinant jų sutrikusias funkcijas;
	5. būti susipažinęs su Lietuvos Respublikos Konstitucija, Darbo kodeksu, Lietuvos Respublikos Švietimo įstatymu, Vaiko teisių konvencija, Lietuvos Respublikos Vyriausybės nutarimais bei Švietimo ir mokslo ministerijos teisės aktais, reglamentuojančiais priešmokyklinio amžiaus vaikų ugdymą ir gebėti juos taikyti praktikoje;
	6. gebėti naudotis IKT ir jas valdyti;
	7. būti išklausęs privalomojo higienos įgūdžių mokymo programą bei privalomojo pirmosios pagalbos mokymo programą ir turėti tai patvirtinančius sveikatos žinių atestavimo pažymėjimus, profilaktiškai pasitikrinęs sveikatą.

**V SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Organizuoti ir vykdyti vaikų meninį (muzikinį) ugdymą vadovaujantis lopšelio-darželio ikimokyklinio ugdymo programa „Saulutės takučiu“ ir Priešmokyklinio ugdymo bendrąja programa.
2. Planuoti muzikinę veiklą derinant su įstaigos metiniu veiklos planu ir grupių savaitės planais.
3. Bendradarbiauti su lopšelio-darželio pedagogais, vadovais, rengti ir realizuoti kūrybinius projektus, padėti mokytojams, dirbantiems pagal ikimokyklinio ir priešmokyklinio ugdymo programas, rengti ir organizuoti šventes, projektus ir kitus renginius.
4. Inicijuoti ir/ar dalyvauti bendruose įstaigos, miesto, respublikos ar tarptautiniuose renginiuose, projektuose ir kitose veiklose.
5. Ruošti vaikus, dalyvauti ir atstovauti įstaigą įvairiuose konkursuose, šventėse, koncertuose lopšelyje-darželyje, rajone, respublikoje.
6. Ugdyti ir/ ar dalyvauti vaikų ugdymo(si) procese, integruoti muzikinį ugdymą į ugdymo procesą, taikyti tradicines ir naujausias muzikinio ugdymo metodikas, derinti jas su programų reikalavimais.
7. Prireikus dalyvauti rengiant individualias vaikų ugdymo (-si) programas. Muzikinio ugdymo metodus ir priemones pritaikyti specialiųjų ugdymosi poreikių turintiems vaikams.
8. Kurti ugdomąją aplinką, parinkti vaiko amžių ir galimybes atitinkančias muzikinio ugdymo priemones.
9. Teikti informaciją, pagal kompetenciją konsultuoti tėvus (globėjus, rūpintojus), kitus įstaigoje dirbančius specialistus vaikų muzikinio ugdymo klausimais.
10. Gerbti vaiko asmenybę, puoselėti jo savitumą ir savarankiškumą.
11. Ugdyti vaikų tautiškumą ir pilietiškumą.
12. Laikytis pedagoginės etikos normų.
13. Informuoti lopšelio-darželio administraciją apie vaiko socialines ar sveikatos problemas, pastebėtą ar įtariamą vaiko teisių pažeidimą.
14. Tinkamai prižiūrėti priemones, skirtas muzikiniam ugdymui.
15. Tobulinti kvalifikaciją lopšelio-darželio metodiniuose pasitarimuose, rajono, respublikos organizuojamuose seminaruose, kursuose.
16. Vykdyti su lopšelio-darželio veikla susijusius lopšelio-darželio direktoriaus nenuolatinio pobūdžio pavedimus bei užduotis, nenumatytas šiame pareigybės aprašyme, neviršijant darbo sutartyje numatyto darbo laiko;
17. Vadovautis lopšelio-darželio nuostatais, darbo tvarkos taisyklėmis, direktoriaus įsakymais, kitais lopšelio-darželio lokaliniais dokumentais (įsakymais, nurodymais, taisyklėmis ir pan.), darbuotojų saugos ir sveikatos instrukcijomis, šiuo pareigybės aprašymu.
18. Atsakyti teisės aktų nustatyta tvarka už darbo drausmės pažeidimus, funkcijų neatlikimą ar netinkamą jų atlikimą.

\_\_\_\_\_\_\_\_\_\_\_\_\_\_\_\_\_\_\_\_

Susipažinau

 \_\_\_\_\_\_\_\_

 (Parašas)

 \_\_\_\_\_\_\_\_

 (Vardas ir pavardė)

 \_\_\_\_\_\_\_\_

 (Data)